Војни неуспех у Руско-јапанском рату (1904—1905) је био огроман ударац царском режиму. Јануара 1905, инцидент познат као "Крвава недеља" се одиграо када је отац Гапон повео огромну масу народа на Зимски дворац у Петрограду како би цару поднели молбу. Када је светина стигла до палате, Козаци су отворили паљбу на народ, убивши многе. Руски народ је био толико погођен масакром да је проглашен генерални штрајк уз захтев за успостављање демократске републике. Ово је означило почетак Руске револуције 1905. Совјети (већа радника) настају у већини градова и ради управљања револуционарним активностима. Русија је била парализована, влада је била очајна.